208 AXEL ANTHON BJORNBO. 
langt mod Syd, lige vest for Irland; men Uheldet vil, at han, skønt han 
bryder Staven over Ruysch's Fremstilling af Østasien og søger at 
rense den gamle Verden for amerikanske Bestanddele, kommer til 
at beholde Ruysch’s Navn ,GRVENLANT* ved Asiens Ishavskyst nord 
for Kina (Catai). Det var et ualmindelig stygt Puds, Tilfældet her 
spillede ham, at han mod sin Vilje kom til paa sit Kort at knæsætte 
netop den Forkerthed (Grønland i Østasien), han med Rette dadlede 
sin nærmeste Forgænger for, og tilmed ikke fik rettet den Fejl i 
Overleveringen (Grønland nord for Norge), som den samme For- 
gænger tog Afstand fra. 
At netop den Mand, der havde den bedste Vilje til at øve Kritik 
og udvise Forsigtighed, kom til at afbilde eet og samme Land paa 
tre gale Steder, med tre forskellige Navne, som Ø, som Halvø og 
som fast Land, viser, i hvor uheldigt et Spor Udviklingen var kommet 
ind for dette Lands Vedkommende. Der er ingen Grund til at dadle 
den velmenende Italiener, fordi han kom til at kombinere en be- 
dærvet Clavus-Type med to bedærvede Corte-Real-Typer; thi han 
var kun et Offer for Forgængernes Vilkaarlighed og Respektløshed 
overfor en oprindelig forholdsvis virkelighedstro Overlevering. Men 
der er Grund til at fæste sin Opmærksomhed ved Fænomenet for 
at faa slaaet fast, at Fremstillingen af Grønland” havde opløst sig i 
en Række falske Billeder, der ikke havde andet med Virkeligheden 
at gøre, end at de nu kan forklares som vilkaarlige, mere eller 
mindre vel begrundede Forvanskninger af denne. 
Under disse Omstændigheder var en virksom Kritik af den 
kaotisk forvirrede Overlevering kun mulig paa Grundlag af solide 
Oplysninger om Landet og helst saadanne, der hvilede paa direkte 
Iagttagelse og ikke var til at misforstaa. Til de forelaa, maatte det 
næsten bero paa Held og Tilfældighed, om en Korttegner gengav Landet 
nogenlunde rigtigt eller ligesaa meningsløst som den særlig uheldige 
Bernardo Sylvano. 
Sylvanos Anbringelse af Grønland i selve Østasien fik heldigvis 
ikke stor Betydning; men paa enkelte Kort kan Fænomenet dog 
paavises, f. Ex. ser man et ,Gruenlandt" i Nordasien paa det af 
Nordenskiöld i 1884 publicerede udaterede Globekort,' og paa Andrea 
Giovanni Vavassore detto Vadagnino’s Verdenskort fra ca. 1530—50, 
der er en Kopi af Sylvanos Kort, finder man et ,Engronelant“ nord 
for Norge, et „Gruelant“ i Østasien og en © „Terra labora‘ tæt 
vest for Irland.? 
1 NORDENSKIÖLD, Om en märklig globkarta. Ymer 1884, Tavle 2 & S. 167 ff. Fac- 
simile-Atlas, Tavle XXXVII. 
? Remarkable Maps IV, 7. 
